#### ROMANIA

**JUDETUL IASI**

**MUNICIPIUL PASCANI**

**CONSILIUL LOCAL**

# **P R O C E S V E R B A L**

**Încheiat, astazi 15 ianuarie 2016, în şedinţa extraordinara**

**a Consiliului Local al municipiului Paşcani, care are loc în sala de şedinţe a Primariei municipiului Paşcani, judeţul Iaşi**

Ora 10,00

Doamna Jitaru Irina, secretarul municipiului Pascani, în conformitate cu prevederile Legii 215/2001, privind administraţia publica, republicata, cu modificarile şi completarile ulterioare şi a Regulamentului de organizare şi funcţionare a Consiliului Local, deschide lucrarile sedinţei extraordinare, convocata in conformitate cu art. 39, alin. (1) si (3) din Legea 215/2001, a administratiei publice locale, republicata, cu modificarile si completarile ulterioare, aratand ca este legal constituita, motivat de faptul ca din cei 19 consilieri locali in functie, sunt prezenţi 17 consilieri. Lipsesc motivat dl. viceprimar Axinte Vasile, dl. Consilier Voinea Stefan.

Participa la şedinţa Consiliului Local al municipiului Paşcani un grup de cetateni si:

|  |  |
| --- | --- |
| Domnul Pantazi Dumitru | Primarul municipiului Paşcani |
| Sefi de servicii, directori ai societatilor/institutiilor  publice din subordinea Consiliului Local |  |
| Personal din cadrul aparatului de specialitate al  Primarului |  |
| Mass-media |  |

Supune spre aprobare procesul-verbal si materialele din sedinta ordinara a Consiliului local din 18.12.2015, materiale pe care domnii consilieri le-au avut la mapele de sedinta.

Daca sunt observatii? Daca nu sunt, le supune spre aprobare :

**Pentru = 17**( *domnii consilieri Balau V., Dondas A., Nedelcu G., Haldan V., Danu I., Pintilie M., Apostol C., Palade S., Anton V., Putintelnicu M., Varca A., Mihut B, Acsinte D., Nichifor D., Irina I., Chiriac II E., Toma C.)*

**Impotriva = -**

**Abtineri = -**

**Doamna Jitaru Irina,** secretarul municipiului Pascani**,** da cuvantul presedintelui de sedinta.

**Domnul Putintelnicu Marius,** presedinte de sedinta**,** precizeaza ca prin Dispozitia Primarului nr. 23/11.01.2016, a fost convocat Consiliul Local al municipiului Pascani in sedinta extraordinara in data de 15.01.2016, ora 10,00, cu urmatoarea ordine de zi:

**1. PROIECT DE HOTARARE privind respingerea plangerii prealabile inregistrata sub nr. 1779/16.12.2015 formulata de catre Asociatia Regionala a Serviciilor de Apa Canal Iasi – ARSACIS**

*Initiatorul proiectului de hotarare - Primarul municipiului Pascani*

**2. PROIECT DE HOTARARE privind reevaluarea valorilor de inventar aferente bunurilor proprietate publică a Unității Administrativ Teritoriale Pașcani, însușite prin Hotărâri ale Consiliului Local al Municipiului Pașcani, județul Iași**

*Initiatorul proiectului de hotarare - Primarul municipiului Pascani*

**3. PROIECT DE HOTARARE privind reevaluarea valorilor de inventar pentru bunurile aparţinând proprietăţii private a Municipiului Paşcani, însușite prin Hotărâri ale Consiliului Local al Municipiului Pașcani, judeţul Iaşi**

*Initiatorul proiectului de hotarare - Primarul municipiului Pascani*

**4. PROIECT DE HOTARARE** **privind aprobarea** **valorilor** **de inventar aferente bunurilor apartinand Muzeului Municipal proprietate publica a Unitatii Administrativ Teritoriale Pascani, insusite de catre Consiliul Local al Municipiului Pascani, judetul Iasi**

*Initiatorul proiectului de hotarare - Primarul municipiului Pascani*

**Domnul Putintelnicu Marius**, presedinte de sedinta, supune spre aprobare ordinea de zi a sedintei, in forma prezentata:

**Pentru = 17**( *domnii consilieri Balau V., Dondas A., Nedelcu G., Haldan V., Danu I., Pintilie M., Apostol C., Palade S., Anton V., Putintelnicu M., Varca A., Mihut B, Acsinte D., Nichifor D., Irina I., Chiriac II E., Toma C.)*

**Impotriva = -**

**Abtineri = -**

**Domnul Putintelnicu Marius,** presedinte de sedinta, solicita trecerea la primul punct de pe ordinea de zi:

**1. PROIECT DE HOTARARE privind respingerea plangerii prealabile inregistrata sub nr. 1779/16.12.2015 formulata de catre Asociatia Regionala a Serviciilor de Apa Canal Iasi – ARSACIS**

*Initiatorul proiectului de hotarare - Primarul municipiului Pascani*

**Domnul Putintelnicu Marius,** presedinte de sedinta, solicita avizul comisiilor de specialitate ale Consiliului Local al municipiului Pascani.

**Domnul Haldan Vasile**, consilier local, precizeaza ca in comisia economica proiectul de hotarare a primit aviz favorabil.

**Domnul Toma Codrin**, consilier local, precizeaza ca in comisia juridica proiectul de hotarare a primit aviz favorabil, dar el nu participa la dezbateri si la vot.

**Domnul Putintelnicu Marius,** presedinte de sedinta, solicita daca sunt intrebari.

**Domnul Pintilie Marius**, consilier local, precizeaza ca nu a vazut in sala reprezentantii ARSACIS si doreste sa afle de la domnul primar, imputernicit sa reprezinte municipiul Pascani in ARSACIS, mai multe despre acest subiect.

**Domnul Pantazi Dumitru**, primarul municipiului Pascani, precizeaza ca s-a adoptat Hotararea Consiliului Local nr. 88 din iunie 2015, in care s-a stabilit valoarea redeventei la nivelul ratei imprumutului BEI. ARSACIS nu a fost de acord cu aceasta valoare a redeventei, dar precizeaza ca in adunarea generala a ARSACIS a sustinut punctul de vedere cu privire la cuantumul redeventei stabilit prin HCL 88/2015. ARSACIS a inceput procedura de anulare a prevederilor HCL 88/2015 cu privire la redeventa in contencios administrativ si a formulat o plangere prealabila, instanta urmand sa stabilesca daca ce s-a prevazut in hotarare este corect sau nu.

**Domnul Pintilie Marius**, consilier local, intreaba daca s-a platit vreo taxa de catre municipiul Pascani la ARSACIS in 2015.

**Doamna Labontu Angelica**, director economic al Primariei municipiului Pascani, precizeaza ca s-a platit cotizatia.

**Domnul Pintilie Marius**, consilier local, precizeaza ca si in 2016 se va plati acesta cotizatie, fiindca a vazut bugetata aceasta suma. Intreaba daca va exista litigiu doar cu privire la plata redeventei de catre operatorul regional. Intrebare: Mai sunt si alte probleme cu ARSACIS?

**Domnul Pantazi Dumitru**, primarul municipiului Pascani, precizeaza nu mai sunt alte probleme semnalate de ARSACIS.

**Domnul Pintilie Marius**, consilier local, intreaba ce s-a mai discutat la ARSACIS.

**Domnul Pantazi Dumitru**, primarul municipiului Pascani, precizeaza ca s-a discutat de preluarea statiilor de epurare de la unitati administrativ teritoriale, care au avut proiecte.

**Domnul Pintilie Marius**, consilier local, intreaba daca sunt si alte probleme referitoare la municipiul Pascani.

**Domnul Pantazi Dumitru**, primarul municipiului Pascani, precizeaza ca singura problema discutata a fost cea cu referire la cuantumul redeventei stabilit prin HCL nr. 88/2015. Va inainta consilierilor procesul verbal al sedintelor ARSACIS la care participa.

**Domnul Pintilie Marius**, consilier local, precizeaza ca in mod normal trebuie facut un raport cu privire la activitate din ARSACIS.

**Domnul Pantazi Dumitru**, primarul municipiului Pascani, precizeaza ca nu stie daca trebuie intocmit vreun raport, dar va inainta procesele verbale ale adunarilor generale ale ARSACIS.

**Domnul Pintilie Marius**, consilier local, precizeaza ca nu stie cum se simt consilierii care au votat HCL nr. 88/2015. Multi au votat gandind ca acesta redeventa va fi platita, pentru a acoperi ratele de la credit. Precizeaza ca el, care nu a votat atunci, are aceeasi pozitie si astazi, ii miroase a conspiratie, s-a dorit aprobarea acestei hotarari, urmand apoi a se vedea ce se va face. In momentul in care va exista un litigiu cu privire la redeventa, plata acesteia se va suspenda. Mentioneaza ca daca procesul va dura doi ani, nu se primi redeventa de la operator. In aceste conditii, rata imprumutului BEI se va acopri integral din bugetul local.

**Domnul Pantazi Dumitru**, primarul municipiului Pascani, intreaba cine platea redeventa cand era PSA operator.

**Domnul Pintilie Marius**, consilier local, raspunde ca poate nu achita la timp, dar PSA a platit o parte din redeventa.

**Domnul Pantazi Dumitru**, primarul municipiului Pascani, precizeaza ca vede un interes pentru plata redeventei, dar nu a sesizat acelasi interes cand era PSA operator local.

**Domnul Pintilie Marius**, consilier local, mentioneaza ca a manifestat acelasi interes si atunci. Precizeaza ca vor exista probleme in legatura cu ARSACIS si Apavital. Reprezentantul de scara care a incheiat contractul cu SC Apavital SA nu are nicio putere vizavi de rau platnicii din bloc, nu poate recupera banii de la locatarii care nu platesc. Deja operatorul a inceput sa sisteze apa la o parte din scarile de bloc si vrea o solutie ca acesti oameni sa fie ajutati. Mentioneaza ca sunt reprezentanti de scara care nu au putere in a recupera banii de la cei care nu platesc, dar sunt si asociatii de proprietari care nu au capacitatea financiara sau juridica sa se duca in instanta pentru a recupera banii de la locatarii care nu platesc.

**Domnul Pantazi Dumitru**, primarul municipiului Pascani, intreaba daca are vreo solutie legala, se poate veni cu bani din bugetul local si Consiliul Local va aproba.

**Domnul Pintilie Marius**, consilier local, precizeaza ca presedintii de asociatie trebuie sprijiniti in demersul lor in justitie, daca e cazul, pentru a face normala viata celor care traiesc in condominii. Mentioneaza ca va consulta si el un jurist, care poate ii va propune o solutie si o va prezenta Consiliului Local. Considera ca e o mare pacaleala marca ARSACIS si Apavital si propune iesirea din ARSACIS, gasirea unei alte variante.

**Domnul Putintelnicu Marius,** presedinte de sedinta, solicita daca mai sunt intrebari.

**Domnul Danu Ion,** consilier local, precizeaza ca a citit proiectul de hotarare si indiferent de cum se voteaza nu exista vreo sansa de castig. Mentioneaza ca a citit si raportul compartimentului juridic si solicita lamuriri cu privire la introducerea in raport a alin.(6) art. 1 al Legii nr. 554/2004a contenciosului administrativ. Da citire alin.(6) art.1: “*Autoritatea publică emitentă a unui act administrativ unilateral nelegal poate să solicite instanţei anularea acestuia, în situaţia în care actul nu mai poate fi revocat întrucât a intrat în circuitul civil şi a produs efecte juridice. În cazul admiterii acţiunii, instanţa se pronunţă, dacă a fost sesizată prin cererea de chemare în judecată, şi asupra validităţii actelor juridice încheiate în baza actului administrativ nelegal, precum şi asupra efectelor juridice produse de acestea. Acţiunea poate fi introdusă în termen de un an de la data emiterii actului.”*

Considera ca nu e corect precizarea acestui alin.(6). Intrebare: Noi am emis o hotarare de consiliu nelegala? Cine a intocmit raportul trebuia sa incadreze la alin.(1) al art.1 din aceeasi lege, si nu la alin.(6) art.1.

Da citire art.1 alin.(1): “*Orice persoană care se consideră vătămată într-un drept al său ori într-un interes legitim, de către o autoritate publică, printr-un act administrativ sau prin nesoluţionarea în termenul legal a unei cereri, se poate adresa instanţei de contencios administrativ competente, pentru anularea actului, recunoaşterea dreptului pretins sau a interesului legitim şi repararea pagubei ce i-a fost cauzată. Interesul legitim poate fi atât privat, cât şi public.”*

Propune retragerea proiectului de hotarare si refacerea raportului compartimentului juridic, motivat de faptul ca raportul va fi folosit de ARSACIS in instanta. Mentioneaza ca in acest caz, compartimentul juridic infunda in loc sa ajute. Intrebare: Nu este asa?

**Doamna Jitaru Irina**,secretarul municipiului Pascani, solicita citirea intregului alineat ca sa se inteleaga. Acest articol a fost introdus din alte motive.

**Domnul Danu Ion**, consilier local, solicita completarea raportului cu art.1 alin.(1) in loc de art.1 alin.(6). Precizeaza ca ARSACIS in cardasie cu Apavital si administratia Pascani a pus gand rau.

**Domnul Pantazi Dumitru**, primarul municipiului Pascani, solicita d-lui consilier sa-si pastreze parerile despre administratia Pascani. Nu stie cu cat a contribuit in 4 ani la bunul mers al administratiei, ca sa-si permita astfel de afirmatii despre administratia locala.

**Domnul Danu Ion**, consilier local, mentioneaza ca parerea sa este retragerea din ARSACIS.

**Domnul Pintilie Marius**, consilier local, solicita d-lui primar sa nu mai certe consilierul, nu e la Primarie, e la Consiliul Local.

**Domnul Danu Ion**, consilier local, mentioneaza ca ar fi asteptat astazi sa fie promovat un proiect de hotarare cu iesirea din ARSACIS, motivat de faptul ca nu se plateste redeventa.

**Domnul Pantazi Dumitru**, primarul municipiului Pascani, precizeaza ca un astfel de proiect poate fi initiat de consilieri si eventual aprobat.

**Domnul Putintelnicu Marius,** presedinte de sedinta, solicita daca mai sunt intrebari.

**Domnul Anton Vasile**, consilier local, precizeaza ca ceea ce intampla cu ARSACIS nu e nimic bun. ARSACIS nu are legatura decat cu SC Apavital SA. Mentioneaza ca a fost de acord sa voteze hotararea considerand ca operatorul are putere financiara si cu conditia ca redeventa sa fie platita la nivelul ratei imprumutului BEI. S-a dat o statie de epurare noua, ei au facturat epurarea si municipalitatea trebuie sa plateasca rata imprumutului, ceea ce nu e corect.

**Domnul Pantazi Dumitru**, primarul municipiului Pascani, precizeaza ca s-a sustinut ca redeventa sa fie la nivelul ratei imprumutului BEI, iar cealalta parte sustine ca nu trebuie sa fie calculata redeventa astfel.

**Domnul Anton Vasile**, consilier local, precizeaza ca ARSACIS e de partea operatorului SC Apavital SA Iasi. Daca s-a stabilit valoarea redeventei la nivelul ratei imprumutului BEI, atunci asa sa ramana.

**Domnul Haldan Vasile**, consilier local, precizeaza ca este in asentimentul d-lui Anton Vasile si ca acest proiect vine in sprijinul HCL nr. 88/2015, prin care s-a hotarat ca redeventa sa fie la nivelu ratei imprumutului BEI. Acest proiect de hotarare trebuie adoptat ca sa ne sustinem punctul de vedere.

**Domnul Anton Vasile**, consilier local, precizeaza ca daca raportul compartimentului juridic nu e corect, atunci trebuie modificat.

**Domnul Haldan Vasile**, consilier local, precizeaza ca acest proiect atat face: respinge plangerea.

**Domnul Anton Vasile**, consilier local, precizeaza ca e vorba de incadrarea pe care a facut-o compartimentul juridic.

**Domnul Haldan Vasile**, consilier local, precizeaza ca aici nu e instanta ca sa se judece.

**Domnul Putintelnicu Marius,** presedinte de sedinta, solicita daca mai sunt intrebari.

**Domnul Chiriac II Eugen**, consilier local, precizeaza ca SC Apavital SA opereaza in Pascani de peste un an si jumatate, iar oamenii nu au beneficiat de nimic in plus fata de atunci cand opera SC Prest Serv Apa SA. Intrebare: Ce beneficii avem noi ca am aderat la ARSACIS? Raspuns: Niciun beneficiu. Precizeaza ca au fluturat ca vin cu 13 milioane de euro pentru investitii si atat. Intrebare: Pot veni cu o lista clara de investitii, cu termene, ca sa justificam cumva asocierea aceasta? Intrebare: De ce s-a facut asocierea daca nu avem beneficii?

**Domnul Anton Vasile**, consilier local, precizeaza ca SC Apavital SA nu s-a comportat civilizat de la inceput, fata de cetatean, mai ales.

**Domnul Pantazi Dumitru**, primarul municipiului Pascani, precizeaza ca vede ca se plange dupa PSA. Adreseaza o intrebare d-nei director a Primariei municipiului Pascani, solicitand sa precizeze cate tiluri executorii are municipalitatea pentru PSA in ultima jumatate de an, 10 miliarde vechi pentru o firma din Galati, 10 miliarde vechi pentru autorizatia de constructie neachitata la timp, bani ce se vor achita din bugetul local.

**Domnul Anton Vasile**, consilier local, precizeaza ca e de acord cu dl. Primar in ceea ce priveste PSA, dar mentioneaza ca nu s-a stiut a se negocia cu SC Apavital SA.

**Domnul Mihut Benone**, consilier local, precizeaza ca vrea sa spuna cateva cuvinte in legatura cu proiectul actual, dar vrea sa faca o mica trecere in revista a situatiei. Se va merge pe varianta juridica, se va analiza foarte mult si foarte des. Vor fi procese destul de mult timp. Invoca partea morala a lucrurilor. Precizeaza ca nu-l poate uita pe reprezentantul RSACIS, dl. Benesch, care a promis ca daca hotararea va trece, totul va fi bine, se vor retrage toate plangerile. Mentioneaza ca nu a votat HCL nr. 88/20015, nu pentru ca asa a vrut el, cum s-a afirmat in presa, ci pentru ca doare redeventa. Precizeaza ca a stiut clar ca nu vor plati redeventa, e o situatie in care s-a votat o hotarare, dar nu se plateste redeventa. Mentioneaza ca a votat si el, dar doar pentru investitii, sperand ca macar acestea vor fi realizate. Se va vedea daca se va castiga acest proces, e greu, ei au case de avocatura care-i apara. Va fi greu de luptat cu ei. Precizeaza ca ar fi vrut astazi sa-l vada acolo, in sala, pe dl. Benesch. Intrebare: De ce nu a venit dl. Benesch atunci in comisii sa spuna sa nu punem valoare redeventei la nivelul impumutului BEI, ca nu va fi platita?

**Domnul Anton Vasile**, consilier local, precizeaza ca se folosesc de bunuri, dar nu vor sa plateasca.

**Domnul Pantazi Dumitru**, primarul municipiului Pascani, precizeaza ca atunci cand doua parti nu se inteleg, se adreseaza instantei de judecata.

**Domnul Pintilie Marius**, consilier local, precizeaza ca partile se despart.

**Domnul Pantazi Dumitru**, primarul municipiului Pascani, precizeaza ca domnii consilieri pot initia proiect de hotarare in acest sens.

**Domnul Putintelnicu Marius,** presedinte de sedinta, solicita daca mai sunt intrebari.

**Domnul Danu Ion**, consilier local, solicita parerea secretarului municipiului Pascani in legatura cu acel aliniat din raportul compartimentului juridic.

**Doamna Jitaru Irina**,secretarul municipiului Pascani, precizeaza ca acel alineat cum nu ajuta, asa nu incurca. In proiectul de hotarare se respinge plangerea.

**Domnul Popa Dumitru,** cetatean, precizeaza ca a atacat HCL nr. 88/2015 in instanta de contencios, hotarare care la art. 1 incepe cu revocarea HCL nr. 161/2014, lucru total ilegal. Doamna secretar a citit in ce conditii se poate revoca o hotarare, doar la instanta de judecata. Ori, consiliul local a revocat-o.

**Domnul Pantazi Dumitru**, primarul municipiului Pascani, precizeaza ca si autoritatea emitenta putea sa revoce hotararea.

**Domnul Popa Dumitru,** cetatean, precizeaza ca dupa ce hotararea a intrat in circuitul civil, autoritatea emitenta trebuia sa se adreseze instantei de contencios. Mentioneaza ca sunt toate sansele ca HCL nr. 88/2015 sa fie anulata. Atunci va ramane Actul aditional nr. 12, care este nelegal. Ordonanta 198/2005 arata cum se constituie fondul IID – din fondul de amortizare a retelei, care a fost data in gestiune la Apavital. Dupa raportul evaluatorului, valoare acestor bunuri depaseste 100 milioane.

**Domnul Pantazi Dumitru**, primarul municipiului Pascani, precizeaza ca fondul IID nu se calculeaza din amortizare. IID este o componenta a pretului, constituirea si cheltuirea lui se face cu totul altfel. Amortizarea se duce pe redeventa.

**Domnul Popa Dumitru,** cetatean, precizeaza ca redeventa trebuia ceruta de la ARSACIS cel putin la nivelul amortizarii. Amortizarea acopera rata BEI. S-au dat la Apavital bunuri de 100 milioane, iar redeventa trebuia sa fie de 3 milioane pe an. Ei nu vor plati, fiindca au acest Act aditional nr.12, care este nelegal, fara respectarea OG 198/2005, care intre timp, a devenit lege.

**Domnul Pantazi Dumitru**, primarul municipiului Pascani, roaga pe doamna director economic sa explice calculul redeventei, pentru a nu dezinforma opinia publica.

**Doamna Labontu Angelica,** director economic al Primariei municipiului Pascani, mentioneaza ca la art. 39 si art. 37 din contractul de delegare sunt referinte clare cu privire la calculul redeventei, se leaga de prevederile OG 198/2005 in care se prevede ca IID are ca sursa de alimentare redeventa, care are ca reper amortizarea mijloacelor fixe. Actul aditional nr. 12, aprobat anul trecut, stabileste o alta formula de calcul. Precizeaza ca redeventa se calculeaza dupa informatiile transmise de cei de la Apavita,l dupa aceasta formula. Daca se va cere redeventa la valoarea amortizarii, acest lucru trebuie sa se regaseasca in tarif si atunci se ajunge la gradul de suportabilitate a populatie

**Domnul Popa Dumitru,** cetatean, precizeaza ca atunci cand s-a acceptat operatorul Apavital, s-a acceptat si majorarea de tarif de 1,5 lei/mc si nu s-a gandit la gradul de suportabilitate a populatiei. Se poate intra pe site-ul Consiliului Judetean Constanta si se va vedea ca s-a aprobat valoarea redeventei la 0,1 din valoarea bunurilor reevaluate, date in adminstrare la RAJA Constanta, deci in 10 ani au considerat ca se amortizeaza toata reteaua. E logic, daca se da o retea si nu se da redeventa cel putin la nivelul amortizarii, ce se poate face? Dupa treizeci de ani se sapa puturi? Invita consilierii locali care au votat Actul aditional nr. 12 sa faca o sesizare la noul prefect, pentru anularea hotararii. Precizeaza ca atunci cand se va anula HCL 88/2015, redeventa se va calcula conform acestui Act aditional nr. 12 si va fi foarte mica.

**Domnul Pintilie Marius**, consilier local, precizeaza ca nu s-a incasat din redeventa nimic in 2015. Intrebare: Poate ajuta cineva cu valoarea apei meteorice platite de Primaria Pascani la Apavital in 2015?

**Domnul Pantazi Dumitru**, primarul municipiului Pascani, precizeaza ca nu poate preciza aceasta valoare, dar nu intelege legatura dintre apa meteorica si redeventa.

**Domnul Pintilie Marius**, consilier local, intreaba cam cat ar fi aceasta valoare.

**Domnul Pantazi Dumitru**, primarul municipiului Pascani, precizeaza ca nu poate preciza aceasta valoare. Se va verifica si se va transmite d-lui consilier aceasta valoare.

**Domnul Pintilie Marius**, consilier local, intreaba cat a fost bugetat in 2016 pentru plata apei meteorice.

**Domnul Pantazi Dumitru**, primarul municipiului Pascani, precizeaza ca nu poate preciza aceasta valoare.

**Domnul Putintelnicu Marius,**  presedinte de sedinta, solicita intrebari. Daca nu, supune spre aprobare proiectul de hotarare in forma prezentata:

**Pentru = 15**( *domnii consilieri Balau V., Dondas A., Nedelcu G., Haldan V., Pintilie M., Apostol C., Palade S., Anton V., Putintelnicu M., Varca A., Mihut B, Acsinte D., Nichifor D., Irina I., Chiriac II E.)*

**Impotriva = -**

**Abtineri = 1** *( domnul consilier Danu I.)*

*Domnul Toma Codrin nu voteaza*.

**Domnul Putintelnicu Marius,**  presedinte de sedinta, precizeaza ca hotararea a fost adoptata si propune trecerea la urmatorul punct de pe ordinea de zi:

**2. PROIECT DE HOTARARE privind reevaluarea valorilor de inventar aferente bunurilor proprietate publică a Unității Administrativ Teritoriale Pașcani, însușite prin Hotărâri ale Consiliului Local al Municipiului Pașcani, județul Iași**

*Initiatorul proiectului de hotarare - Primarul municipiului Pascani*

**Domnul Putintelnicu Marius,** presedinte de sedinta, solicita avizul comisiilor de specialitate ale Consiliului Local al municipiului Pascani.

**Domnul Haldan Vasile**, consilier local, precizeaza ca in comisia economica proiectul de hotarare a primit aviz favorabil.

**Domnul Toma Codrin**, consilier local, precizeaza ca in comisia juridica proiectul de hotarare a primit aviz favorabil.

**Domnul Putintelnicu Marius,**  presedinte de sedinta, solicita intrebari. Daca nu, supune spre aprobare proiectul de hotarare in forma prezentata:

**Pentru = 17**( *domnii consilieri Balau V., Dondas A., Nedelcu G., Haldan V., Danu I., Pintilie M., Apostol C., Palade S., Anton V., Putintelnicu M., Varca A., Mihut B, Acsinte D., Nichifor D., Irina I., Chiriac II E., Toma C.)*

**Impotriva = -**

**Abtineri = -**

**Domnul Putintelnicu Marius,**  presedinte de sedinta, precizeaza ca hotararea a fost adoptata si propune trecerea la urmatorul punct de pe ordinea de zi:

**3. PROIECT DE HOTARARE privind reevaluarea valorilor de inventar pentru bunurile aparţinând proprietăţii private a Municipiului Paşcani, însușite prin Hotărâri ale Consiliului Local al Municipiului Pașcani, judeţul Iaşi**

*Initiatorul proiectului de hotarare - Primarul municipiului Pascani*

**Domnul Putintelnicu Marius,** presedinte de sedinta, solicita avizul comisiilor de specialitate ale Consiliului Local al municipiului Pascani.

**Domnul Haldan Vasile**, consilier local, precizeaza ca in comisia economica proiectul de hotarare a primit aviz favorabil.

**Domnul Toma Codrin**, consilier local, precizeaza ca in comisia juridica proiectul de hotarare a primit aviz favorabil.

**Domnul Putintelnicu Marius,**  presedinte de sedinta, solicita intrebari. Daca nu, supune spre aprobare proiectul de hotarare in forma prezentata:

**Pentru = 17**( *domnii consilieri Balau V., Dondas A., Nedelcu G., Haldan V., Danu I., Pintilie M., Apostol C., Palade S., Anton V., Putintelnicu M., Varca A., Mihut B, Acsinte D., Nichifor D., Irina I., Chiriac II E., Toma C.)*

**Impotriva = -**

**Abtineri = -**

**Domnul Putintelnicu Marius,**  presedinte de sedinta, precizeaza ca hotararea a fost adoptata si propune trecerea la urmatorul punct de pe ordinea de zi:

**4. PROIECT DE HOTARARE privind aprobarea valorilor de inventar aferente bunurilor apartinand Muzeului Municipal proprietate publica a Unitatii Administrativ Teritoriale Pascani, insusite de catre Consiliul Local al Municipiului Pascani, judetul Iasi**

*Initiatorul proiectului de hotarare - Primarul municipiului Pascani*

**Domnul Haldan Vasile**, consilier local, precizeaza ca in comisia economica proiectul de hotarare a primit aviz favorabil.

**Domnul Toma Codrin**, consilier local, precizeaza ca in comisia juridica proiectul de hotarare a primit aviz favorabil.

**Domnul Putintelnicu Marius,**  presedinte de sedinta, solicita intrebari. Daca nu, supune spre aprobare proiectul de hotarare in forma prezentata:

**Pentru = 17**( *domnii consilieri Balau V., Dondas A., Nedelcu G., Haldan V., Danu I., Pintilie M., Apostol C., Palade S., Anton V., Putintelnicu M., Varca A., Mihut B, Acsinte D., Nichifor D., Irina I., Chiriac II E., Toma C.)*

**Impotriva = -**

**Abtineri = -**

**Domnul Putintelnicu Marius,** presedinte de sedinta, multumeste consilierilor pentru participare si declara inchise lucrarile sedintei extraordinare, convocata in data de 15 ianuarie 2016.

**PRESEDINTE DE SEDINTA Contrasemneaza**

**Consilier, PUTINTELNICU MARIUS SECRETARUL MUNICIPIULUI,**

**Cons. Jr. JITARU IRINA**